
Ee grippin pouer o Scrievit 
Scots gets the job duin in 
nae time. 

The secretar’s central heatin biler haes a 
balanced flue that comes oot throu the hoose- 
en. On the ootside it’s surroonit wi a mesh 
an kivvert wi a stainless steel plate. Ae 
week-en efter a muckle gell o wund he fund 
the plate lyin on the grund - it maun hae 
blawn aff. A gas-ingineer wis cried in tae 
sort it an he sayed it wad be nae bother at aw. 
He wad tak the plate awa, coff some Araldite 
cement an the neist time he wis passin, he 
wad sort it athoot e’en comin tae the door. 
Efter mair nor twa weeks haed gane by, thare 
wis nae signs o oniethin bein duin sae the 
Secretar gies thaim a phone but aw he gets is 
a speikin machine that tells him tae aither say 
his piece or sen a fax. He thocht the hinner 
wad be the bettermaist an sent the follaein 

Guid Sir, 

It maun be a guid week or twa noo syne ye 
taen awa the stainless-steel kivver for ma 
C.H. biler flue wi the intent o fixin it back 
wi Araldite glue. A’m gettin a wee bit 
concairned aboot the time it’s takin, for 
the pilot licht haes blawn oot yince 
areddies an A’m a wee bit feart o some 
kinna craitur gaun intae the flue whan the 
heatin’s aff an causin skaith shuid it dee 
thare yince the biler’s lichtit. 

Cuid ye tell us hoo muckle langer it’s gaun 
tae tak? 

Wi aw guid-willie, 
Aefauldlie. 

The fax wis sent at 3.05pm an the neist 
forenuin, aboot 11.00am, the Secretar haed a 
gliff o the ingineer’s motor gaun by the 
windae. He haed a keek oot the back door 
an saw that the flue haed been sortit. We 
dinna ken gin the job wad hae been duin juist 
as quick haed the fax been scrievit in English 
or no, but gin it wirks this weel wi Scots, 
whit wey shuid we gaun an chynge it? 

Gettin the Spellin Richt. 

An Edinburgh man wis drivin hame in his 
motor fae Aiberdeen an, whan he wis gaun 
alang the Kingsway in Dundee, he mindit his 
wife haed speirt him tae gaun intae B&Q on 
the wey hame an coff a tin o pent, sae he 
tumt aff intae the toun ettlin tae fin a B&Q in 
Dundee. Efter a while, he still haedna fund 
yin sae he poued ower tae the side o the road, 


rowed his windae doon an stoppit a passin 
fuit-ganger. 

“Excaise me Jimmie! he speirt, “Is thare a 
B&Q in Dundee at aw?” 

“Naw!” reponed the Kettle-biler*, “Thare nae 
B&Q in Dundee pal. But thare twa ‘d’s an 

* Kettle-biler = a byenem gien tae the men o 
Dundee. No lang syne, maist o the weemin 
wirkit in the jute mills an the men wirkit in 
the docks, the Caledon shipyaird or in ither 
heavy ingineerin wark. Noo the men wisna 
sweir tae gaun on strike an, wi maist o thair 
weemin-fowk wirkin in the mills, thai cuid 
afford tae bide oot a guid while langer nor 
men fae ither airts. Sae, excepp whan thare 
wis a fitba match on, thai juist bid in the 
hoose an biled the kettle tae hae the wife’s 
tea on the table for her comin hame fae the 
mill. We’r no sayin thai wur aw tarred wi 
the ae brush but, thare maun hae been a 
wheen o thaim for the byenem tae stick. 


The sicker eikin o Scots back 
intae Prent. 

No ower lang syne, gin ye wur tae pick up a 
copie o the Scots Magazine an hae a wee 
keek throu it, ye wad nae doot fin ae wee 
pome in Scots an the raigler auld freen, 
Speaking Scots. This is a wee bit, maistlie 
in English, aboot a parteeclar Scots wird an it 
gied a wheen dialogue exemplars o hoo it 
shuid be yaised, an aw the particularities o its 
meanins whan yaised in diffrent weys. 
Maist months, this wis as muckle o the 
Mither Tung as ye wur lik tae fin. Chynged 
days noo tho, we’r gled tae see. The Februar 
edeetion haes the uswal pome cried Listen ti 
the Silences an the uswal Speaking Scots aw 
anent the Scots wird foosty. The scriever 
quotes fae the Scottish National Dictionar:- 
' foosty’ was in use as far back as 1566 and 
was still in favour in 1883 when a J.S. Sands 


Mid rotten cheese an bacon foostit 
Syne Christenmas was past a year. 

We doot thon 1883 is a guid 115 year oot. 
Hoo monie o oor maimbers haesna yaised or 
heard ithers yaisin ‘foosty’ in raicent years - 
ay! an e’en in 1998 an aw. 

■ ae abuin twa scrievins, the Februar 
Neist Forgaitherin 

edeetion cairriet a cuttie storie cried The Go- 
for aw scrievit in Scots an anither piece that 


Ph. 0131- 

wis aw aboot Jenny Chaplin’s mindins o her 
faither’s faither, Grampa Mac, an cried The 
Laird o Govan. Ae newfangle o this 
scrieve is the wey it sterts aff wi the furst 
twa-three paragraphs scrievit in English syne 
Mistress Chaplin, bit bi bit, chynges ower 
intae Scots sae that bi the stert o the fift yin, 
she’s yaisin a guid growthie Scots an cairries 
on yaisin it richt tae the feenish. 

The Scots Magazine wab-steid on the Warld 
Wide Wab is weel wordie o a wee keek an 
aw. (Hoo’s that for alleeteration?) Forby aw 
the main stories an letters an that, it haes a 
Scots wird leet cried Wirds. Wi juist aboot 
30 wirds, it canna be cried a dictionar but it 
gies some awfu guid exposeetions o some 
yuisfae Scots wirds an, as it says (in English 
but owerset bi STW) at the heid o the leet, 
“Eik tae yer wird leet wi oor guidal tae the 
Scots Language.” 

A braith o caller air. 

In Wittins nummer 48, ye wur telt aboot the 
wifie fae Radio Scotland that speirt Richard 
whaur thae 1.5m Scots speikers wis for she 
haedna ivver met wi onie. Weel, gin she 
haedna been a wumman, she micht hae met 
mair nor sixtie o thaim at the Musselburgh 
Boolin Club’s annual Bums’ Nicht on 
Thursday 12t. Februar. Ay, Februar no 
Januar. The Musselburgh Boolin Club’s no 
daft. Aw the best guest speikers is aye unco 
thrang in Januar an it’s awfu hard tae buik a 
guid yin binna ye buik up twa three year 
aheid. Bi the time Februar comes alang tho, 
thai’r aw lowsed an MBC cuin tak thair pick 
an thai aye pick the best. The weel kent 
faces at this year’s Bums’ Nicht wis up tae 
thair uswal guid heich staunart. For a stert 
the cheil that gied the Immortal Memorie 
spake o Bums’ faither bein William Bums. 
Nane o yer William Bumess nonsense juist 
cause he yaised an aulder farrant spellin. 
Aw the speikers wis ex-miners fae East 
Lothian an aw the quotes an scrifts o Bums’ 
wark wis deleevered in a sicker Scottish 
souch. Scots spoken wi a Scottish souch an 
no wi onie English nor e’en a Mominside 
souch. No juist that tho, but aw the lave o 
thair speiks, whit ye micht crie the narrative 
bits, wis aw in unco guid naitral East Lothian 
Scots an aw. A bodie wad hae tae hae thair 
lugs weel cockit on this ‘aw men’ nicht tae 
licht on monie English wirds for thare wisna 
onie want for thaim. It wis a braith o caller 
air tae hear sae monie men haudin sic a foy 
for Bums an daein it aw in the language o the 
Bard hissel. Wi it bein an ‘aw men’ nicht, 





some o the baurs canna be repeatit in the 
mixed companie o oor maimbership, 
parteeclar the yin aboot the Edinburgh 

cludgie tendant that wis.but it’s aw richt 

tae tell the yin aboot the diver on the bottom 
o the sea that wis telt bi his ship, “Come up 
quick! The boat’s sinkin.” 

The Scots Speikers Curn 
Glesca Gie's the Wab 
Anither Scots Language 
Wab-steid. 

http://www.ndirect.co.uk/~love/ That’s the 
wab-steid backin for the Scots Speikers 
Cum’s new steid an it’s weel wordie o a guid 
keek or twa. Thair hame page is gien ablow 
an ye cuin see it haes aicht ikons that ye 
knick on tae tak ye tae ither airts o the steid. 
The furst yin gies a leet o aw thair maimbers 
wi a biographical innin tae some o thaim. 
Cleiks is a leet o ither Scots leid wab-steids 
wi thair backins. A knick on onie o thae 
backins taks ye richt tae that wab-steid. Tho 
some o the ikons dinna hae ocht in thaim yet, 
the yins that dae are richt guid, parteeclar the 
Skreivins an A’m shuir it’ll no be lang or the 
ither yins gets fou an aw. Efter that it’s 
sonse wull aw lippen on whit kinna tum- 
ower o wittins, witterins an facks it haes for 
some steids the day disna hae onie at aw 
(tum-ower that is). 


M M1I1 

Welcome to the Scots Speakers Cum Web site. 
We are an informal group with members from 
all parts of Scotland. We meet regularly in 
Glasgow to talk in Scots together and develop 
our use of the language. 





Mair Electronic Scots. 

Wittins in The Scotsman on Thursday 26t. 
Februar, telt o the Scottish National 
Dictionary Association’s lang waitit on 
Electronic Scots Dictionary, suin tae be 
follaed bi its Scots spellchecker, tae be cried 
Cannie Spell. The Electronic Scots 
Dictionary is expeckit tae be furthset on the 
21 st Aprile an thae wittins tells us that it’s 
gaun tae be mair nor juist a computerised 
vairsion o the Scots Scuil Dictionar. 
Appearinlie, this dictionar, for yiss wi yer 
computer or wird-sorter, yaises sic thochtie 
ploys as the yin cried Virtual Scots Toun 
whaur awbodie speiks Scots, as weel as its 
ain bidie-in richt-leidit beastie cried a 
Grammar Broonie that kythes on the screen 
ilka noo an agane at the richt time tae guide 
ye whaur tae pit yer definite airticles an that. 


The spellchecker, Cannie Spell, wull high- 
licht onie wird in yer wird-sorter scrieve that 
it jalouses tae be no richt, forby tellin ye aw 
its plurals, tenses an verb forms whan sic a 
tellin is whit is wantin. It gies as weel, 
witterins anent the diffrent forms o the wird 
in the by-leids o the diffrent airts. We ken 
whit ye’r thinkin - ye juist canna wait - ay 
no? 

Walins taen fae the 
Comatee stage o the 
Scotland Bill as clypit bi 
Hansard on 29 Januar. 

Mrs. Ewing: .It is vital that our first 

languages are seen as very important in a 
new Scottish Parliament. It is appropriate 
that we are discussing these issues during the 
season of Bums suppers, which many hon. 
Members will be well aware of. We are all 
stappit to the gunnells with haggis, bashed 
neeps and champit tatties, washed down 
with a good wee nip of uisge beatha. 

It is appropriate that we should be using these 
words at this stage because they are natural 
words to all Scottish Members. 

I remember that, when I was a student at 
the University of Glasgow, where I read 
English language and literature, I found 
myself in a strange lecture in which the 
lecturer thought that he knew all the answers. 
He kept throwing out words at the students to 
see if we could understand what he was 
saying. I found myself in almost an 
isolationist position, because when he used 
phrases like “sneck the yett,” or being “oot o 
kilter,” or “it’s a mochy day,” I knew 
exactly what he meant. Those words were 
as natural to me as breathing. 

It is wrong for us ever to feel like 
indulging in mockery against the use of good 
Scots words or the Gaelic language. An 
element of mockery came back to me from 
that class, as though I were a strange person 
from another planet because I understood 
those words—as though that was 
inappropriate. 

Mrs. Ewing: .The amendments do 

not seek any form of compulsion. Let me 
say to all the bluffelheids who do not 
understand either Scots or Gaelic that I will 
not force bluffelheids to learn Gaelic, or 
Gaels to learn either the Doric or the Gaelic. 
All I want is a recognition of all those 
languages in the proceedings of the new 
Scottish Parliament. 

Mr. Connarty rose — 

Mrs. Ewing: I give way to the bluffelheid. 

Wittins fae the Scottish 
Office anent Scots in a 
Scottish Pairliament. 

The follaein wittins wis gotten fae the Arts 
and Cultural Heritage Division o the 
Scottish Office in repone tae airlier scrieves 


tae the Secretar o State for Scotland an Henry 
McLeish. Here the gist o it:- 
“The Scots language is part of Scotland’s 
distinctive linguistic heritage. The White 
Paper on Scotland’s Parliament set out that 
responsibility for Arts and cultural heritage 
matters would be devolved, and this includes 
policy on the Scots language. There is no 
need for a specific reference to the Scots 
language in the Scotland Bill. It will be for 
the Scottish Parliament and Scottish 
Executive to decide future policy on the 
Scots language. As you know, the place of 
Scots and Gaelic in the procedures of the 
Parliament was debated in the House of 
Commons during the Committee Stage of the 

Scotland Bill on 29 January.Decisions 

on what provision should be made for Scots 
or Gaelic in the proceedings of the 
Parliament are clearly best left to the 
Parliament itself. However, I understand that 
the All-Party Steering Group, which has been 
set up to consider how the Parliament will 
operate, wishes to consider the matter at the 
earliest opportunity.” 

In repone tae aw that, the follaein scrieve 
haes juist been sent back tae Maister Henry 
McLeish:- 

“Monie thanks for yer letter o 26t. Februar, 
signed bi Gavin Barrie, an A weel tak yer 
pint that, gin the Scots language, alang wi 
airts an cultur, is set tae come aneath the 
owerance o a Scottish Pairliament, it micht 
no be necessar tae hae a mint o that leid in 
the Scotland Bill. A maun speir hooiwer, 
whit wey ye thocht it necessar tae hae a by- 
ordinar mint o the Gaelic leid eikit athin thon 
same Airts an Cultural Heritage umberellae. 
Dis the Gaelic leid no come athin the 
owerance o the Scottish Pairliament an aw 
juist like Scots? 

We dinna speir for Gaelic tae be taen oot 
o the Scotland Bill or the ootcome o the All- 
Party Steering Group. It haes a cultural 
richt tae be thare. Whit we’re speirin for is 
for the Scots language, wi the same cultural 
richts, tae be visible up thare alangside the 
Gaelic leid. Bi leavin Scots oot, ye’re eikin 
tae the language’s invisibilitie athin the 
government an the establishment. 

Juist twa three weeks syne, a wifie fae 
Radio Scotland speired us whaur wis aw thae 
1.5m Scots speikers the GRO wis threapin o, 
for she haedna heard onie speikin Scots athin 
the reenge o her lugs. She haedna heard onie 
speikin Gaelic aither but it wis nae bother for 
her tae lippen the 65 tae 70 thoosan speikers 
bein threapit for the Gaelic leid. Dis Scots no 
hae the same richts o visibilitie as Gaelic or, 
as some micht say, e’en mair, on a 1.5m tae 
70,000 ratio?” 








